Öðruvísi matarsóun á sér stað í sumarfríinu Birna Dröfn Jónasdóttir og Lovísa Arnardóttir skrifa 18. júlí 2019 07:00 Dóra Svavarsdóttir matreiðslumeistari hefur látið sig matarsóun varða um árabil og hefur sem dæmi gert fjölda myndskeiða og haldið matreiðslunámskeið þar sem hún fer yfir ýmis atriði til að koma í veg fyrir matarsóun . Í viðhorfskönnun sem framkvæmd var í fyrra kom fram að algengasta ástæða þess að fólk henti mat var að maturinn væri útrunninn , eða um 67,3 prósent . Næstalgengasta ástæða matarsóunar er skemmdur matur eða gæði matar ónóg , eða 56,3 prósent . Þá sé gott að nýta það sem er til fyrir , þegar farið er í bústað eða útilegu . Þá geti einnig skipt verulegu máli að passa skammtastærðir . „ Hún mælir með því að nýta grænmeti í súpur eða kássur daginn áður en farið er til útlanda og frysta svo afganginn . „ Þá er maður líka búinn að vinna sér inn fyrstu dagana þegar maður kemur til baka , “ segir Dóra og hlær . Hún mælir með því að þegar farið er í sumarbústað og útilegu sé tekið með það sem er til , eins og sinnep og kokteilsósa og annað sem yfirleitt er til á flestum heimilum og oft notað í bústaðnum . Það getur hreinlega borgað sig að áætla hversu oft þið borðið morgunmat og hádegismat og svo kannski hvort eða hvenær það er farið út að borða . Hún segir að hún reyni að nýta það sem til er og sé ekkert endilega að kaupa ný box . En það er gott að vera meðvitaður þegar maður er á ferðalagi að henda ekki öllu . Vissulega er þetta oft flóknara . Gert er ráð fyrir að Reykvíkingar hendi mat að andvirði 4,5 milljörðum árlega . Á þessu ári verður leitað til heimila og fyrirtækja til að kanna magn matarúrgangs . Hægt er að koma í veg fyrir matarsóun með góðri skipulagningu ásamt því að fylgjast betur með hvað er til í ísskápnum .